**Események, liturgikus programok**

**Eseménynaptár**

02.28. 17.00 Elsőáldozók csoportja

02.28. 19.30 Idősebb házasok

03.01. 9.30 Baba-mama kör

**03.02. Hamvazószerda 18.30**

Nagyböjt péntekjein **18 órai kezdettel keresztutat** végzünk.

03.07. 17.00 Felsősök csoportja

03.07. 18.30 Ifi falka találkozó

03.08. 9.30 Baba-mama kör

03.10. Biblia magyarázat

03.14. Egész napos szentségimádás

**A hét ünnepei**

**szerda**: Hamvazószerda

**péntek**: Boldog Meszlényi Zoltán püspök, vértanú

**Szentmisék, liturgikus templomi események**

**vasárnap:** 8.45 + Magdolna, Antal

 10.00 + Jenő és Sándor

 18.30 Jézus szíve tiszteletére

**hétfő:** 7.00 + Lajos

**kedd**: 18.30 + Róza és Lajos

**szerda:**  18.30 + Margit

**csütörtök:** 18.30 + Miklós

**péntek**: 18.30 A magyar nép megtéréséért

**szombat:**  18.30 + Karolin és József

**Temetés**: 03.01. 14.00 Újköztemető: Nagy István

 03.02. 12.00 Újköztemető: Belkó Tiborné

 03.03. 11.45 Újköztemető: Badacsonyi Ferencné

**Keresztelő**: 03.05. 17.00 Gerencsér Emma

**Hirdetések**

**Csütörtökön** szentségimádást tartunk 19.30-ig, majd 22 óráig virrasztásra van lehetőség.

**Hétfőn** 17 órára várjuk az elsőáldozásra készülőket. 19.30-kor az idősebb házasok csoportja találkozik.

**Szerdán hamvazószerda**. A szentmisét 18.30-kor végezzük.

**Nagyböjtben** hamvazószerdán és nagypénteken **szigorú böjtöt** tartunk 18-60 év között. 14 éves kortól kötelező nagyböjt péntekjein a hústól való megtartóztatás. Nagyböjt péntekjein **18 órától keresztúti ájtatosságot** végzünk.

**Mai perselygyűjtésünk** a katolikus iskolákat támogatja. Isten fizesse meg adományaikat!

**Március 14-én, hétfőn** egész napos **szentségimádás** lesz templomunkban.

A templomot 7 órakor nyitjuk ki. 7.30-or elimádkozzuk a reggeli dicséretet. Ezután lesz a szentségkitétel.

**10 órakor az esperes kerület papjaival közös szentmisét mutatunk be.**

Fel lehet iratkozni, ki mikor tud itt lenni, imádkozni és őrizni a templomot.

Hívom a plébánia csoportjait, hogy vállaljanak közös imádságot a nap folyamán!

17.15-kor elimádkozzuk a rózsafüzért, majd 18 órakor litániával zárjuk a szentségimádási napot.

**Imáság nemzetünkért**

Sokan sokféleképpen gondolkodunk a mai magyar és európai helyzetről. Különböző véleményünk van arról, hogy mi lenne az ideális megoldás, mit kellene tennünk, mit remélünk a magyarság jövőjével kapcsolatban. **Keresztényként egy valamiben azonban egyet kell gondolunk: imádkoznunk kell az országunkért, népünkért**, mert égető szükségünk van arra, hogy az Úr akarata valósuljon meg közöttünk, amint a mennyben, úgy a földön is!

4. ciklus A családokért, mint legkisebb közösségekért, emberi kapcsolatokért. (február 20-tól március 5-ig)

Az idei **lelki adoptáció** ünnepélyes fogadalomtétele **március 24-én, csütörtökön** **este a fél 7-**es szentmise keretében lesz. Aki azon részt kíván venni, legyen szíves a sekrestyében **március 15-ig** jelentkezni!

Gondolatok a mai naphoz

**A szív bőségéből szól a száj**

Amikor az ember idegen nyelvet tanul először is a szókincset kell megszereznie. Anélkül nehezen tud beszédbe elegyedni másokkal.

De nem is muszáj ilyen messzire menni. Egy gyermek beszédének fejlődéséhez is szükség van arra, hogy sokat beszélgessenek vele és a környezetében halljon emberi szót. Az iskolában is, amikor megtanul valaki egy-egy verset vagy más memoritert, igazából a szókincse gyarapodik.

A szív bőségéből tudunk szólni. Ahhoz pedig sok tapasztalat szükséges.

Sokféle emberi kapcsolatunkban tanuljuk, hogy ne csak a külsőt nézzük. Olyan könnyen meglátjuk mások hibáját! A magunké felett pedig oly gyorsan elsiklunk. Ha valami zavar, bánt a másikban, érdemes átgondolnom, én hogyan állok az adott területen.

A kezdődő nagyböjt alkalmat ad arra, hogy szívünk bősége növekedhessék. Keressük ezért bátran a csendet! Azt gondolom, és arra hívom a testvéreket, hogy ne csupán különféle tetteket végezzünk, hanem arra is fektessünk hangsúlyt, hogy a csendben találkozzunk személyes megváltónkkal, Jézus Krisztussal!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 8. vasárnap 2022. február 27.



*Az Úr oltalmamra kelt, kivezetett biztonságos helyre, megszabadított, mert kedvét leli bennem.* (Zsolt 17, 19-20)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap*: hétfő, 7.00, kedd, szerda, csütörtök, péntek 18.30,

 szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Sir 27, 5-8

Ha valaki beszél, kiderül gyengéje

Szentlecke: 1Kor 15, 54-58

Legyetek állhatatosak és kitartóak!

Evangélium: Lk 6, 39-45

A szív bőségéből szól a száj!